钦定古今图书集成/明伦汇编/闺媛典/第169卷 > 周天宠妻黄玉莹
## 钦定古今图书集成/明伦汇编/闺媛典/第169卷 > 周天宠妻黄玉莹

按《衢州府志》：“黄玉莹，西安人。许聘儒士周天宠，未嫁，
天宠病瘵将危，黄求往侍疾，父母不能，强归之。天宠
没，黄年十九，恸哭尽哀。及送葬，途有高壑，将投之，侍
婢夹持而免。悉散所有于妯娌，娣妹惟图天宠像，朝
夕供奠，事舅姑以礼。数年郁郁成疾，呕血而卒，年二
十六。”